

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 26.maijā Nr.**263**  (prot.Nr.**11**, **5**.§)

**Par atbalstu projektam „Sporta inventāra iegāde Daugavpils pilsētas izglītības iestādēm”**

Pamatojoties uz likuma „Par pašvaldībām” 15.panta pirmās daļas 4. un 6.punktu, 21.panta pirmās daļas 2. un 27.punktu, ņemot vērā ar Izglītības un zinātnes ministrijas 06.05.2016. rīkojumu Nr.163 apstiprinātā „Projektu konkursa „Sporta inventāra un aprīkojuma iegāde akreditētajās vispārējās un profesionālajās ievirzes izglītības iestādēs”” nolikuma prasības, Daugavpils pilsētas domes Izglītības un kultūras jautājumu komitejas 2016.gada 19.maija sēdes protokolu Nr.9 un Daugavpils pilsētas domes Finanšu komitejas 2016.gada 19.maija sēdes protokolu Nr.13, atklāti balsojot: PAR – 12 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes dalību Izglītības un zinātnes ministrijas projektu konkursā ar projektu „Sporta inventāra iegāde Daugavpils pilsētas izglītības iestādēm”.

2. Daugavpils pilsētas domei, projekta „Sporta inventāra iegāde Daugavpils pilsētas izglītības iestādēm” atbalstīšanas gadījumā, nodrošināt projekta īstenošanai līdzfinansējumu EUR 3500,00 (trīs tūkstoši pieci simti *euro* 00 centi) apmērā no pašvaldības budžeta līdzekļiem projekta realizācijai.

3. Projekta „Sporta inventāra iegāde Daugavpils pilsētas izglītības iestādēm” atbalstīšanas gadījumā, pilnvarot Daugavpils pilsētas Izglītības pārvaldes vadītāju parakstīt ar projekta ieviešanu saistītos dokumentus, nodrošināt projekta koordināciju un rezultātu uzturēšanu.

4. Pilnvarot Daugavpils pilsētas domes priekšsēdētāju parakstīt projekta iesniegšanas dokumentus.

Pielikumā: Projekta “Sporta inventāra iegāde Daugavpils pilsētas izglītības iestādēm” apraksts.

Domes priekšsēdētājs *(personiskais paraksts)* J.Lāčplēsis